വളര്ന്നിട്ടുണ്ട്, സ്റ്റേഡിയമല്ല കാട്.... കണ്ണൂര് മറഡോണ പന്ത് തട്ടിയ രാജ്യത്തെ ഏക മൈതാനം. ഐ എം വിജയന് സിസര്കട്ടിലൂടെ ഗോള്നേടിയ പുല്ത്തകിടി. മോഹന് ബഗാനും ഈസ്റ്റ് ബംഗാളും മുഹമ്മദന്സും ജെസിടിയും സാല്ഗോക്കറും കേരള പൊലീസും അടക്കിവാണ ഗ്രൗണ്ട്. കായികലോകം കണ്ണൂര് ജവഹര് സ്റ്റേഡിയത്തിലേക്ക് കണ്ണുനട്ട ഇന്നലെകള്ക്ക് എന്തെന്നില്ലാത്ത തിളക്കമുണ്ടായിരുന്നു. കണ്ണൂര് കോര്പറേഷന്റെ അനാസ്ഥയുടെയും അവഗണനയുടെ സ്മാരകമാണ് ഇപ്പോഴീ കളിയിടം. ഇടതൂര്ന്നുവളര്ന്നു, പടവുകളിടിഞ്ഞു ഫുട്ബോള് പരിശീലനം നടക്കുന്ന അല്പ്പഭാഗമൊഴിച്ച് എല്ലയിടവും കാടുമൂടി. പടവുകള് ഇടിഞ്ഞുതീരുന്നു. കോംപ്ലക്സിലെ കടകളില് മിക്കതും പവിലിയനും ചോര്ന്നൊലിക്കുന്നു. സംസ്ഥാന സ്കൂള് കായികമേളയ്ക്ക് നിരവധി തവണ വേദിയായ മൈതാനത്തിനാണ് ഈ ഗതികേട്. ഫെഡറേഷന് കപ്പും ശ്രീനാരായണ ഫുട്ബോളും നടന്ന മൈതാനത്ത് കളിയൊച്ച നിലച്ചു. നഗരഹൃദയത്തിലെ വിശാലമായ ഗ്രൗണ്ട് സംരക്ഷിക്കുന്നതിനോ, പരിപാലിക്കുന്നതിനോ കോര്പറേഷന് താല്പ്പര്യമില്ല. നഗര ഭരണക്കാര്ക്ക് അനുവദിച്ചിട്ടും ഫണ്ട് വേണ്ട കിഫ്ബി ഫണ്ട് ഉപയോഗിച്ച് തദ്ദേശ സ്ഥാപനങ്ങളിലെ സ്റ്റേഡിയം നവീകരിക്കാന് കഴിഞ്ഞ എല്ഡിഎഫ് സര്ക്കാര് പദ്ധതി ആവിഷ്കരിച്ചിരുന്നു. കോര്പറേഷന് ഇതില്നിന്ന് വിട്ടുനിന്നു. 13 കോടി രൂപ നവീകരിക്കുന്നതിന് അനുവദിച്ചതാണ്. മേയര് ചെയര്മാനായ കമ്മിറ്റിക്കായിരുന്നു ചുമതല. സ്റ്റേഡിയത്തില്നിന്നുള്ള വരുമാനം കമ്മിറ്റി കൈകാര്യംചെയ്യന്നമെന്നായിരുന്നു തീരുമാനം. കോര്പറേഷന് ഇതിനെ എതിര്ത്തു. തുടര്ന്ന് സ്റ്റേഡിയം കോംപ്ലക്സ് നവീകരിക്കുന്നതിന്റെ വരുമാനം കോര്പറേഷനും പുതുതായി പണിയുന്നതിന്റേത് കമ്മിറ്റിക്കുമെന്ന് തീരുമാനിച്ചു. കോര്പറേഷന് അംഗീകരിച്ചില്ല. കരാറുകാരന് പണി തുടങ്ങാനിരിക്കെയാണ് കോര്പറേഷന് എതിര്ത്തത്. കോര്പറേഷന് സ്റ്റേഡിയം നവീകരണത്തിന് ഒരു കോടി രൂപ നീക്കിവച്ചെങ്കിലും നയാപൈസ ചെലവഴിച്ചില്ല. ഇതിനൊപ്പം നവീകരണ പ്രവര്ത്തനം തുടങ്ങിയ കൂത്തുപറമ്ബ് നഗരസഭാ സ്റ്റേഡിയം ഉദ്ഘാടനംചെയ്തു. തലശേരിയില് ആദ്യഘട്ട ഉദ്ഘാടനം കഴിഞ്ഞു. പയ്യന്നൂരിലും മട്ടന്നൂരില് പണി പുരോഗമിക്കുന്നു. കണ്ണൂരില് ആദ്യം സിന്തിറ്റിക് ട്രാക്ക് ആലോചിച്ചത് ജവഹര് സ്റ്റേഡിയത്തിലാണ്. കണ്ണൂര് സര്വകലാശാലയില് സിന്തറ്റിക് ട്രാക്കായി. തലശേരി ബ്രണ്ണനിലും മുനിസിപ്പല് സ്റ്റേഡിയത്തിലും പണിനടക്കുന്നു. കണ്ണൂര് ഗവ. മെഡിക്കല് കോളേജിലും നിര്മാണം തുടങ്ങി.